

	FACULTATE DE ARHITECTURĂ NAVALĂ
PROCEDURA OPERAȚIONALĂ A SISTEMULUI ANTI-PLAGIAT SISTEMANTIPLAGIAT.RO




1. SCOP
Procedura prezintă modul de implementare pentru anul universitar curent a sistemului de anti-plagiat SISTEMANTIPLAGIAT.RO, în cadrul Facultăţii de Arhitectură Navală din cadrul Universității Dunărea de Jos Galaţi.

2. DOMENIU
Se supun procedurii de verificare anti-plagiat lucrările de licenţă și disertaţie ce  vor fi elaborate şi prezentate la sfârşitul anului universitar curent. 

3. DOCUMENTE DE REFERINŢĂ

·  Legea nr. 199/2023 a învățământului superior.
·  HG nr. 404/2006 privind organizarea şi desfăşurarea studiilor universitare de masterat.
·  Legea nr. 206/ 2004 privind buna conduită în cercetarea științifică, dezvoltarea tehnologică și inovare.
·  Legea nr. 398/2006 pentru modificarea și completarea Legii nr. 206/2004 privind buna
conduit în cercetarea științifică, dezvoltarea tehnologică și inovare. 
·  Carta Universității „Dunărea de Jos” din Galați;
● Ordonanţa Guvernului nr. 28/2011 pentru modificarea şi completarea Legii nr. 206/2004 
privind buna conduită în cercetarea ştiinţifică, dezvoltarea tehnologică şi inovare.
● OUG nr. 75/2011 privind modificarea și completarea OUG nr. 75/2005 privind asigurarea 
calității educației.
● Carta UDJG.
● Codul de etică și deontologie profesională a UDJG, Cod C-REC-01/Ed.1-Rev.1.
● Manualul Calităţii, Cod MC 01, Ed. 1/Rev. 1.
● Vlad C., Comisia de Etică universitară a UDJG, Procedură generală privind utilizarea 
sistemului anti-plagiat, 2018.
● SRENISO9000:2001–Sistemul de management al calității. Principii fundamentale și 
vocabular.
● SR EN ISO 9001: 2008 – Sistemul de management al calității. Cerințe.

4. DEFINIŢII ŞI ABREVIERI

4.1. Definiţii
  Constituie plagiat ȋnsuşirea ideilor, metodelor, procedurilor, rezultatelor ştiinţifice, rezultatelor cercetării ştiinţifice realizate de un alt autor, indiferent de calea prin care acestea au fost obţinute precum şi preluarea integrală sau parţială a unui material realizat de un alt autor, fără a se indica sursa şi prezentată drept creaţie personală.
· Plagiatul – preluarea integrală sau parțială a ideilor, metodelor, procedurilor,tehnologiilor, rezultatelor sau textelor unui alt autor, indiferent de calea prin care acestea au fost obținute, și prezentarea acestora ca aparținând propriei persoane; 
· Auto – plagiatul - reproducerea structurii, informaţiei, datelor, rezultatelor, metodelor științifice, textelor din lucrări anterioare ale autorilor, fără a menționa acest lucru și fără a delimita clar informaţia suplimentară de lucrarea curentă; 
· Nu constituie plagiat, așa cum se specifică pe platforma detectareplagiat.ro, „folosirea unor sintagme sau definiţii, considerate ca aparţinând noţiunilor de bază din specialitatea respectivă, folosirea unor noţiuni de cultură generală sau expresii consecrate al căror autor s-a pierdut în timp sau folosirea reinterpretărilor sau reformularea din diverse paragrafe. Nu trebuie confundat plagiatul care este distinct de încălcarea drepturilor morale ale autorului sau de încălcarea drepturilor de proprietate intelectuală. În cazul lucrărilor ştiinţifice este permisă reproducerea unor fragmente din texte protejate de drepturi de proprietate intelectuală, cu precizarea corectă a autorului și sursei, în scopul discutării acestora sau a includerii lor în argumentaţie - fără a fi nevoie de permisiunea deţinătorului drepturilor de proprietate intelectuală”. În literatura și limbajul de specialitate, limbajul tehnic sau știinţific, limbajul medical, cât şi limbajul juridic sunt caracterizate de uniformitate, ele neputând fi folosite în mod diferit, ci reclamând o folosire întocmai de către utilizator.


5. DESCRIEREA PROCEDURII

5.1. Aspecte generale 
UDJG promovează normele şi principiile de etică şi deontologie universitară prin Codul de etică și deontologie profesionale a UDJG, Cod C-REC-01/Ed.1-Rev.1 ca parte a sistemului de valori universal acceptate de comunităţile academice. Valorile promovate sunt: dreptatea, echitatea, egalitatea de şanse, demnitatea, libertatea individuală şi academică, proprietatea intelectuală, integritatea profesională şi morală, cinstea, onestitatea, corectitudinea, datoria, responsabilitatea publică ş.a. UDJG protejează aceste valori şi sancţionează orice îngrădire a promovării lor în condiţiile autonomiei universitare, transparenţei şi răspunderii publice. 
	Verificarea antiplagiat se realizează prin intermediul platformei sistemantiplagiat.ro. Sistemantiplagiat.ro este un instrument online dedicat compărării documentelor în format text. Sistemantiplagiat.ro verifică toate documentele încărcate cu surse aflate în următoarele baze de date: 
	• Baza de date proprie a Universității (documente arhivate); 
	• Bazele de date ale altor Universități (în baza declarației de schimb reciproc de baze de date); 
	• Resursele Internetului. Programul oferă posibilitatea de a proteja originalitatea lucrărilor deja verificate. 
	Fiecare lucrare nou introdusă, este analizată comparativ cu cele deja prezentate de către universitate și stocate în baza de date a sistemului mamă. Sistemul semnalează cazurile în care orice fragment de text verificat deja, introdus în baza de date este utilizat/copiat în orice nouă lucrare prezentată pentru verificare.

5.2. Modul de interpretare a rezultatelor 
	Verificarea antiplagiat se realizează prin intermediul platformei sistemantiplagiat.ro, care generează automat pentru fiecare text verificat un Raport de Similitudine, indicând fragmentele de text detectate ca fiind similare cu alte texte, dimensiunile lor și sursele în care au fost găsite.
	Coeficienții de similitudine calculați de către program pentru o lucrare verificată: 
· determină măsura în care documentul este format din fragmente identice cu cele descoperite în alte texte; 
· indică procentul numărului de cuvinte găsite în alte texte față de numărul total de cuvinte din documentul analizat. 
Coeficientul de Similitudine 1 (CS1) este utilizat în principal pentru a evalua independența lingvistică a autorului lucrării. Este o valoare (exprimată ca procentaj) care specifică nivelul de împrumuturi găsit în anumite surse care conțin minimum 5 cuvinte. Un procent mare al Coeficientului de Similitudine 1 poate indica o utilizare excesivă a împrumuturilor. Coeficientul de Similitudine 2 (CS2) este utilizat pentru detectarea împrumuturilor neautorizate prin determinarea procentului din textul analizat care conține fragmente de minimum 25 cuvinte similare descoperite de softul antiplagiat în alte texte. Depășirea valorii specificate a Coeficientul de Similitudine 2 este un indicator foarte sigur al prezenței unor împrumuturi neautorizate în document. 
Pentru ca o lucrare de licență să fie acceptată în vederea susținerii la examenul de finalizare a studiilor universitare de licență în cadrul Facultății de Arhitectură Navală se recomandă următoarele praguri de alertă: 
• Coeficientul de Similitudine 1 să nu depășească 50% ; 
• Coeficientul de Similitudine 2 să nu depășească 20% pentru lucrările de licență și 10% pentru lucrarile de disertație.

5.3. Modul de implementare a verificării 
I. Activități preliminare pentru verificarea antiplagiat a lucrărilor de finalizare a studiilor universitare de licență 
I.1 Desemnarea în cadrul facultății a Comisiilor responsabile cu verificarea antiplagiat a lucrărilor de finalizare a studiilor universitare de licență din cadrul facultății și a calendarului aferent acestei activități: 
• Cu minim 20 de zile înaintea începerii fiecărei sesiuni de înscriere la examenele de finalizare studii universitare, la propunerea Decanului, Consiliul Facultății aprobă Comisiile responsabile cu verificarea antiplagiat a lucrărilor de licență din sesiunea programată (pe programe de studii), ai căror membri sunt numiți din rândul personalului didactic titular din facultate; 
• Consiliul Facultății aprobă calendarul privind desfășurarea activității de verificare antiplagiat, în care se specifică perioada de transmitere a lucrărilor către Comisiile antiplagiat, perioada de verificare și comunicare a rezultatelor, precum și perioada în care este permisă reverificarea diferitelor variante revizuite ale aceleiași lucrări.

I.2 Transmiterea lucrărilor de finalizare a studiilor universitare de licență Comisiilor responsabile cu verificarea antiplagiat: 
· Studenţii transmit electronic, pe adresa de e-mail a coordonatorului științific, conținutul final al lucrării de licență (exclusiv cuprinsul, bibliogafia și anexele, dacă este cazul), în format digital (doc, docx sau pdf), cu dimensiunea maximă admisă de 20 Mb și neprotejate prin parolă, conform calendarului stabilit de facultate. În vederea completării Raportului de similitudine sunt necesare următorele informații: titlul lucrării de licență, numele și prenumele studentului, numele și prenumele îndrumătorului/coordonatorului științific al lucrării; 
· Coordonatorul științific transmite electronic, la adresa de e-mail pusă la dispoziție în acest sens, lucrarea de licență în format digital, către Comisia antiplagiat spre verificare, în calendarul stabilit de facultate.

II. Verificarea antiplagiat a lucrărilor de finalizare a studiilor universitare de licență 
II.1 Etapa de verificarea cu ajutorul softului antiplagiat a lucrărilor de finalizare a studiilor universitare de licență: 
• Membrii comisiei desemnate la nivel de facultate verifică integritatea digitală a lucrării și procedează la încărcarea acesteia în platforma Sistemantiplagiat.ro. Se pot realiza 2 verificări. Verificarea anti – plagiat este obligatorie pentru sesiunea pentru care se dorește susținerea lucrării de licență;
 • Platforma sistemantiplagiat.ro generează automat un Raport de Similitudine.


II.2. Etapa de comunicare a Raportului de Similitudine generat automat de softul antiplagiat către coordonatorul științific: 
• În maximum 5 zile de la primirea spre verificare a unei lucrări de finalizare a studiilor universitare de licență, Comisia antiplagiat comunică electronic coordonatorului științific Raportul de Similitudine generat de platforma sistemantiplagiat.ro

II.3. Etapa de centralizare a activității Comisiei de verificare antiplagiat și arhivarea Rapoartelor de Similitudine pentru fiecare sesiune de finalizare studii universitare de licență: 
· La finalul activității de verificare a tuturor lucrărilor de licență transmise de coordonatorii științifici în calendarul stabilit, Comisia antiplagiat întocmește pentru fiecare program de studiu în parte un tabel centralizator în care sunt consemnate rezultatele acestei activități, semnat de către membrii Comisiei antiplagiat și care este predat Secretarului Comisiei examenului de licență desemnat pentru fiecare program de studii în parte, cu cel puțin 2 zile înainte de începerea examenului de finalizare a studiilor;
· Comisia antiplagiat arhivează în format electronic toate Rapoartele de Similitudine generate automat de platforma sistemantiplagiat.ro în urma verificării lucrărilor de licență primite de la coordonatorii științifici în calendarul stabilit de facultate pentru sesiunea de finalizare a studiilor universitare de licență programată. Arhiva Rapoartelor de Similitudine - structurată pe programe de studii și însoțită de tabelul centralizator al rezultatelor activității de verificare este predată Secretariatului.

III. Analiza Raportului de Similitudine generat de softul antiplagiat și acceptarea/respingerea lucrărilor de licență în vederea înscrierii la examenul de finalizare a studiilor universitare de licență: 
III.1. Etapa de analiză a Raportului de Similitudine 
• În cazul în care nu sunt depășite valorile precizate în prezentul document pentru ambii coeficienți de similitudine CS1 și CS2, Comisiile completează și semnează Anexa nr. 1 din prezenta procedură, iar lucrarea poate fi susținută în sesiunea pentru care a fost făcută verificarea; 
• În cazul în care sunt depășite valorile precizate în prezentul document pentru oricare dintre cei 2 coeficienți (CS1 și CS2), aspectele neconforme identificate sunt remediate de studentul autor și verificate de coordonator. Ulterior, lucrarea este supusă unei a 2 - a verificări. Și pentru această etapă, în cazul în care nu sunt depășite valorile ambilor coeficienți de similitudine, comisiile vor completa și semna Anexa nr. 1 din prezenta procedură. În situația în care la a 2-a verificare cel puțin unul dintre coeficienți are valoarea strict mai mare decât limita precizată în prezentul document, atunci lucrarea nu poate fi susținută în sesiunea pentru care s-a făcut verificarea; 
• Lucrarea remediată poate fi depusă în sesiunea imediat următoare cu condiția ca valorile coeficienților de similitudine, din raportul de similitudine emis pentru acea sesiune, să nu depășească valorile stabilite în prezentul document; 
• Formularul de evaluare a originalității lucrării de licență (Anexa nr. 1) este document obligatoriu la depunerea lucrării de licență; 
• Lucrarea verificată este aceeași cu cea depusă pentru susținere. În cazul în care nu este respectată această condiție, comisia de susținere a lucrării de licență are dreptul de a respinge lucrarea dacă constată că aceasta nu coincide cu varianta verificată prin soft- ul antiplagiat.


6. Responsabilităţi
6.1. Comisia antiplagiat desemnată din cadrul facultății 
· verifică lucrările antiplagiat de finalizare a studiilor universitare de licență; 
· verifică calendarul aferent acestei activițăți;
· verifică integritatea digitală a lucrării și procedează la încărcarea acesteia în platforma Sistemantiplagiat.ro; 
· comunică electronic coordonatorului științific Raportul de Similitudine generat de platforma sistemantiplagiat.ro; 
· întocmește și semnează pentru fiecare program de studiu în parte un tabel centralizator în care sunt consemnate rezultatele acestei activități;
· arhivează în format electronic toate Rapoartele de Similitudine generate automat de platforma sistemantiplagiat.ro.
6.2. Consiliul facultății 
• aprobă Comisiile responsabile cu verificarea antiplagiat a lucrărilor de licență, la propunerea Decanatului;
• aprobă calendarul privind desfășurarea activității de verificare antiplagiat. 

6.3. Studenții 
• transmit electronic, pe adresa de e-mail a coordonatorului științific, conținutul final al lucrării de licență. 

6.4. Coordonator științific 
• transmite electronic, la adresa de e-mail pusă la dispoziție în acest sens, lucrarea de licență în format digital, către Comisia antiplagiat spre verificare.

7. ÎNREGISTRĂRI 
Rapoarte de similitudine. Baza de date a sistemului antiplagiat. 

8. ANEXE 
Anexa 1 – Proces verbal de evaluare a originalităţii lucrării 
Anexa 2 – Aviz pentru admiterea lucrării în vederea susţinerii/publicări




Aprobat în Consiliul Profesoral din data de 07.11.2024.

DECAN
SL.dr.ing. Costel Ungureanu

ANEXA 1

PROCES VERBAL DE EVALUARE A ORIGINALITĂŢII LUCRĂRII

 Autorul: 
..................................................................................................................................................

Titlul lucrării:
................................................................................................................................................
..................................................................................................................................................
Facultatea: .............................................................................................................................. 

Coordonatorul lucrării: 
...............................................................................................................................................

Tipul lucrării: 
 lucrare de licenţă 
 lucrare de disertaţie 

Evaluarea Raportului de Similitudine indică următoarele:
 lucrarea nu conţine împrumuturi neautorizate 
 lucrarea conține împrumuturi neautorizate * 
Observaţiile Operatorului Sistemului referitoare la împrumuturile neautorizate: 
Coeficient Similitudine 1 =....................................................................................................................................................... 
Coeficient Similitudine 2 =.......................................................................................................................................................



Data:                                                                                  Semnătura Operatorului Sistemului 

Confirm primirea Procesului verbal de evaluare a originalității și Raportul complet de similitudine ................................................................................................................................................

Nume și semnatură autor.......................................................................................................










Anexa 2

AVIZ PENTRU ADMITEREA LUCRĂRII ÎN VEDEREA SUSŢINERII/PUBLICĂRII

Declar ca am luat la cunostinţă Raportul Complet de Similitudine generat de către Sistemul Antiplagiat pentru lucrarea:
 
Autorul: 
..................................................................................................................................................

Titlul lucrării:
................................................................................................................................................
..................................................................................................................................................
Facultatea: .............................................................................................................................. 

Coordonatorul lucrării: 
...............................................................................................................................................
După analizarea raportului, s-au constatat următoarele: 
❑ împrumuturile care au fost depistate în lucrare sunt justificate (citate) şi nu poartă semne de plagiat. De aceea, consider că lucrarea a fost scrisă individual şi propun susţinerea acesteia. 
❑ împrumuturile care au fost depistate în lucrare nu poartă semne de plagiat, însă numărul foarte mare al acestora trezeşte suspiciuni din punct de vedere al valorii de fond, fiind corelat cu lipsa de originalitate a autorului/autorilor său/săi. De aceea, consider că lucrarea necesită modificări, limitându-se numărul de împrumuturi. 
❑ împrumuturile care au fost depistate în lucrare nu sunt justificate şi poartă semne de plagiat. De aceea, nu admit lucrarea în vederea susţinerii şi transmit înştiintarea către Rectorul Universităţii în scopul analizării situaţiei din punct de vedere al procedurilor interne. 
❑ în lucrare apar denaturări intenţionate ale textului, care indică o tentativă de disimulare a împrumuturilor neautorizate. De aceea, nu admit lucrarea în vederea susţinerii şi transmit înştiinţarea către Rectorul Universităţii în scopul analizării situaţiei din punct de vedere al procedurilor interne ale Universităţii. 
❑ Motivare:

.....................................................................................................................................................
......................................................................................................................................................

Data:                                                                                        Nume şi semnătură autor

